Národné múzeum Vasiľa Levského

Národné múzeum Vasiľa Levského (); tiež známe ako Dom-múzeum Vasiľa Levského () je rodný dom a v súčasnosti múzeum bulharského národného hrdinu a revolucionára Vasiľa Levského nachádzajúce sa v centrálnej časti mesta Karlovo v Plovdivskej oblasti v južnom Bulharsku. Je jedným zo 100 objektov nachádzajúcich sa v zozname 100 národných turistických objektov Bulharska a má štatút kultúrnej pamiatky.KĂNČEV, Kănčo; BONEV, Bončo. България. Stará Zagora : Domino EOOD. 312 s. ISBN 9789546511706. S. 215. (bulharsky)

 Charakteristika 
Rodný dom Vasiľa Levského sa nachádza na západe centrálnej časti mesta Karlovo a bol postavený ku koncu 18. storočia. Neskôr bol poškodený a rekonštruovaný bol v roku 1933. Samotné múzeum bolo otvorené v roku 1937. Dom a okolitý areál dnes fungujú ako Národné múzeum Vasiľa Levského v rámci ktorého sa na mieste nachádza niekoľko expozícií:

Samotný Rodný dom Vasiľa Levského () pochádza z obdobia začiatku bulharského národného obrodenia v 18. storočí. Postavil ho dedo Vasiľa Levského, Kunčo Ivanov a v dome neskôr bývali obidvaja jeho synovia. Budova je nízka, jednoposchodová s pivnicou.http://vlevskimuseum-bg.org/bg/%D1%80%D0%BE%D0%B4%D0%BD%D0%B0-%D0%BA%D1%8A%D1%89%D0%B0/

Expozičná sieň () nie je pôvodná budova. Bola postavená v areáli v roku 1965 za účelom zbierky písomných a obrázkových materiálov týkajúce sa života Vasiľa Levského. Časť exponátov bola darovaná múzeu rodinou Vasiľa Levského.http://vlevskimuseum-bg.org/bg/%D0%B5%D0%BA%D1%81%D0%BF%D0%BE%D0%B7%D0%B8%D1%86%D0%B8%D0%BE%D0%BD%D0%BD%D0%B0-%D0%B7%D0%B0%D0%BB%D0%B0/

Pamätná kaplnka Všetkých bulharských svätých () je postavená na pamiatku Vasiľa Levského v priebehu roku 2000. Projekt kaplnky zhotovila architektka Maria Karazlateva a stavba bola zrealizovaná aj vďaka finančnej podpore mnohých obyvateľov Karlova a iných bulharských miest. V kaplnke sa uchovávajú ako relikvia vlasy Vasiľa Levského, ktoré si ostrihal v období keď sa stal mníchom a ktoré potom dlhé roky uschovávala jeho matka a neskôr jeho sestra Jana.http://vlevskimuseum-bg.org/bg/%D0%BC%D0%B5%D0%BC%D0%BE%D1%80%D0%B8%D0%B0%D0%BB%D0%B5%D0%BD-%D0%BF%D0%B0%D1%80%D0%B0%D0%BA%D0%BB%D0%B8%D1%81/

Čardaklievovej dom () stojí v tesnej blízkosti rodného domu a pôvodne v ňom žila rodina tety Vasiľa Levského. Dom bol postavený okolo roku 1840. Zrekonštruovaný bol v rokoch 19941996 a v súčasnosti slúži ako miesto správy múzea (funguje aj ako vchod pre návštevníkov a obchod so suvenírmi.http://vlevskimuseum-bg.org/bg/%D1%87%D0%B0%D1%80%D0%B4%D0%B0%D0%BA%D0%BB%D0%B8%D0%B5%D0%B2%D0%B0-%D0%BA%D1%8A%D1%89%D0%B0/

Onbašievovej dom () bol postavený v 19. storočí a bol vážne poškodený požiarom v roku 1981. Dom bol zrekonštruovaný v roku 2010.http://vlevskimuseum-bg.org/bg/%D0%BE%D0%BD%D0%B1%D0%B0%D1%88%D0%B8%D0%B5%D0%B2%D0%B0-%D0%BA%D1%8A%D1%89%D0%B0/

 Galéria 

 Iné projekty 

 Referencie 

Kategória:Stavby v Karlove
Kategória:Múzeá v Bulharsku
Kategória:Domy v Karlove
Kategória:Kultúrne pamiatky v Bulharsku
Kategória:Národné múzeá